Cum ar putea elevii să meargă la şcoală din toamnă? Reguli de respectat.
Școala “în culori" rămâne valabilă și anul acesta. Ministrul Educației spune că scenariile se aplică dacă incidența îmbolnăvirilor va fi foarte mare. Copiii cu probleme de sănătate ar putea învăța online.
Mai este o lună până când copiii se întorc în bănci. Chiar ministrul Sănătății Ioana Mihăilă a spus că este în discuții cu Sorin Cîmpeanu, pentru un plan bine pus la punct astfel încât totul să fie sigur pentru copii. Se vorbește în acest moment despre folosirea testelor rapid antigen, menținerea măștilor de protecție și ventilația corespunzătoare a spațiilor în care tinerii își petrec timpul. La fel ca anul trecut, la intrarea în școală copii vor trece printr-un triaj epidemiologic. Părinții nu se înghesuie cu copii la vaccinare. Autoritățile îi îndeamnă să o facă în egală măsură atât pe cei mici cât și pe adulți. Lucrul care probabil va schimba cifrele este transformarea cabinetelor medicale școlare în unele de vaccinare, acolo unde este personal suficent. Bucureștiul, anul trecut s-a confruntat cu o criză de medici în școli. Un medic școlar este responsabil pentru minim 4 unități de învățământ simultan, iar dacă primăria capitalei nu dispune de un buget corespunzător pentru medici în școli până și triajul epidemiologic de la intrare va fi mai complicat de făcut. Prin urmare, nici nu ne mai gândim la vaccinare, mai ales că vorbim despre școli unde se învață și în trei ture.